Downloaded from YTS.MX
Official YIFY movies site: YTS.MX
मैंने अपनी ज़िंदगी में बस ईमानदारी से खुद की छवि बनाई है।
जो दूसरे तरीके से न कह पाती थी, वह कहने के लिए।
मैं चित्रकारी करती हूँ क्योंकि मुझे ज़रूरत है।
फ्रीडा
फ्रीडा काहलो ने अपनी ज़िंदगी का समृद्ध सबूत
खतों, लेखों और अपनी तस्वीर वाली डायरी में छोड़ा।
ये उनके शब्द हैं।
किसने सोचा होगा रंग के दाग जीवंत हो सकते हैं
और वे जीने में मदद कर सकते हैं?
मेरे लिए मेरी पूरी दुनिया मेक्सिको थी।
मैं खुश थी।
मैं अपने आँगन में हर तरफ़ खुशी से दौड़ती थी।
मैं एक पेड़ के नीचे से चिल्लाती और हँसती।
मेरी माँ धर्म को लेकर जुनूनी थीं।
सभा आयोजित करने के लिए वह पुजारियों को घर पर बुलाती थीं।
और उनके दोस्त आकर माला जपते हुए प्रार्थना करते थे।
जब सब प्रार्थना कर रहे होते थे,
मैं कोशिश करती थी कि कहीं मेरी हँसी न छूट जाए।
मुझे याद है कि मैं बाइबिल के रहस्यों के बारे में पूछती रहती थी।
वे हमेशा कहते थे, "खुद को भगवान के प्रति ज़्यादा समर्पित करना।"
पर मैं पुजारी को सवालों से परेशान करती रहती थी।
"यीशु का जन्म कैसे हुआ?"
"क्या वर्जिन मैरी वाकई कुँवारी थीं?"
दूसरे बच्चों को गुमराह करने के कारण वे मुझे बाहर निकाल देते थे।
मेरे पिता एक फ़ोटोग्राफ़र थे।
मैं उनके स्टूडियो से मोहित थी।
पापा नास्तिक थे और घर में अकेले पढ़ने वाले थे।
वह विज्ञान, भूगोल और इतिहास की किताबें पढ़ते थे।
मैं अपने पिता के साथ हर जगह जाती थी।
वह नदी के किनारे वॉटर कलर और ऑयल पेंट से
छोटे-छोटे परिदृश्यों की चित्रकारी करते थे।
पापा अपना ऑयल पेंट का डिब्बा अपने स्टूडियो के एक कोने में रखते थे।
वह डिब्बा मेरी नज़रों में चढ़ा हुआ था।
हरी,
अच्छी, गर्माहट भरी रोशनी।
रानी रंग,
एज़्टेक।
मेक्सिकी लाल,
काँटेदार नाशपाती वाला पुराना लाल।
भूरा,
छोले वाला रंग,
धरती।
पीला,
सूरज और खुशी का हिस्सा।
मैं एक ऐसी लड़की थी जो रंगों भरी दुनिया में मूर्त रूपों से
होकर गुज़रती थी।
सब कुछ रहस्यमय था और सबके राज़ थे।
समझना और सीखना किसी खेल की तरह था।
मैं डॉक्टर बनना चाहती थी,
तो नेशनल प्रेपेरेटरी स्कूल में दाखिल हुई।
मेक्सिको यूनिवर्सिटी
पहले तो मुझे यह पसंद नहीं आई
क्योंकि मुझे लड़कियों के छोटे से समूह के साथ ऊपर जाना पड़ता था।
सब लड़कियाँ कहतीं,
"फ्रीडा थोड़ी अजीब है।"
आखिरकार एक समूह से मेरी दोस्ती हो गई जिसका नाम "द कैचुचास" था।
हम टोपी पहनते थे
और उसमें मैं अकेली लड़की थी।
कैचुचा नंबर नौ। फ्रीडा काहलो।
सारे पारंपरिक पहनावे को धता बताते हुए
फ्रीडा चंचलता के साथ स्कूल पहुँची थी।
एलेहांद्रो गोमेज़ एरियास सहपाठी
वह बागी नौजवानों की ओर खिंची चली आई
और हमारे समूह में शामिल हो गई।
मैं हर जगह कैचुचास के साथ जाती
और हर शरारत में उनका साथ देती थी।
हमने एक कुत्ते पर पटाखे बाँधे और उसे स्कूल के अंदर खदेड़ दिया।
बाल्टसर ड्रोमुंडो सहपाठी
हमने अफ़रातफ़री मचाई और सारी क्लासें रोक दी गईं।
फ्रीडा गलियारे में खड़ी हँसते-हँसते लोट-पोट हो रही थी।
अपनी क्लास में जाने के बजाय मैं उनकी क्लास में जाती थी।
मैं बमुश्किल अपनी क्लास पास कर पाती और अच्छे अंक पाने के लिए नकल करती।
एलेहांद्रो स्कूल में नेता था
और वह छात्रों के सारे विरोध प्रदर्शनों में हिस्सा लेता था।
मैं अक्लमंद लोगों से लगाव महसूस करती हूँ।
मैं उन्हें चुनती हूँ जो मुझे खुद से बेहतर लगते हैं।
मेरे ऐलेक्स।
मेरे प्यारे ऐलेक्स।
मेरे ऐलेक्स।
मैं चाहती थी एलेहांद्रो मेरे साथ सेक्स करे,
पर उसे मुझे अच्छी बातें बताना पसंद था।
वह कविताएँ सुनाता, मुझे चूमता और गले लगाता था।
मुझे लगता है हर वह चीज़ जो आपको खुशी दे, अच्छी है।
साँस।
महक।
बगलें।
प्यार।
रसातल।
उस दिन मैं एलेहांद्रो के साथ बस में थी।
मैं रेलिंग के पास बैठी और एलेहांद्रो बगल में था।
बस में चढ़ने के कुछ देर बाद एक हादसा हो गया।
एक ट्रॉली धीरे-धीरे हमारी बस की ओर बढ़ी और सीधे हमसे टकरा गई।
एलेहांद्रो गोमेज़ एरियास प्रेमी
बस में एक अजीब सा लचीलापन था।
वह और ज़्यादा झुक गई।
जब झुकना जारी रहा, तो एक बिंदु पर आकर
वह हजारों टुकड़ों में टूट गई।
यह बहुत ज़बरदस्त नहीं था,
पर शांत,
धीमा,
और रेलिंग मेरे अंदर घुस गई, जैसे एक तलवार किसी बैल के आर-पार हो जाती है।
यह झूठ है कि किसी को हादसे का एहसास रहता है।
यह झूठ है कि कोई रोता है।
मुझमें आँसू नहीं थे।
मुझे समझ में नहीं आया कि मैं किस तरह से ज़ख्मी हुई थी।
मुझे लगा कि मैं सुरक्षित बच गई हूँ।
मैं बस के नीचे था।
जैसे ही मैं उठ सका, मैंने फ्रीडा की तलाश की।
डरी हालत में मुझे एहसास हुआ कि उसके शरीर में लोहे का टुकड़ा घुस गया था।
एक आदमी ने कहा, "हमें इसे बाहर निकालना होगा।"
उसने अपना घुटना फ्रीडा के शरीर पर रखा और उसे बाहर खींचा।
फ्रीडा इतनी ज़ोर से चिल्लाई
कि एम्बुलेंस का सायरन नहीं सुनाई दिया।
हादसे में बस तबाह हुई
डॉक्टरों को नहीं लगा कि वे उसे बचा पाएँगे।
सवाल इस बात का था कि मेरा पेल्विक फ़्रैक्चर कितने वक्त में ठीक होगा
और मेरे पैर के घाव कब ठीक होंगे।
डॉक्टर का कहना था कि मुझे तीन या चार महीने के लिए
ऐसे ही रहना पड़ सकता है।
अब, मैं दर्द की ऐसी दुनिया में थी,
जो बर्फ़ की तरह पारदर्शी थी
और जिसमें सब साफ़ दिखता था।
हादसे ने मुझे बर्बाद कर दिया।
पर कम से कम जान तो बच गई।
हर कोई मुझसे कहता है कि निराश मत हो।
पर कोई नहीं जानता कि मेरे लिए यह कितना बुरा है,
क्योंकि सारी ज़िंदगी मैं सड़कों पर आज़ाद घूमती रही।
अपने कमरे की चार दीवारों के बीच मेरा दम घुटता है।
मैं अपनी आत्मा के साथ अकेली हूँ।
मेरी माँ ने एक लकड़ी का उपकरण बनाया
जिस पर मैं अपने कागज़ लगा सकती थी।
उन्होंने मेरे बिस्तर के ऊपर एक आईना लटका दिया,
ताकि मैं अपनी छवि को एक मॉडल के रूप में इस्तेमाल कर सकूँ।
मैंने अपने दोस्तों की तस्वीरें बनाना शुरू कीं।
"प्यारे अगस्टिन,
"मैंने प्यार से तुम्हारी तस्वीर बनाई है।"
"खूबसूरत एलिसिया,
"मैं तुम्हें अपना सारा प्यार भेज रही हूँ। तुम्हारी सहेली, फ़्रिडुचा।"
"मिगेल, प्यारे भाई,
"कैचुचा नंबर नौ के बारे में कभी मत भूलना, फ्रीडा काहलो।"
"ऐलेक्स,
"यह तुम्हारे लिए है ताकि मुझे न भूलो।
"मुझे खत लिखना बंद न करना।
"यह मेरी तस्वीर है, ऐलेक्स।
"कुछ ही दिनों में यह तुम्हारे घर पर होगी।
"प्लीज़ इसे कहीं नीचे लगाना
"ताकि तुम मुझसे सीधे नज़रें मिलाते हुए इसे देख सको।"
एक साल तक प्लास्टर में लिपटे रहने के बाद,
मुझे बहुत दर्द होता था और ताकत भी बहुत कम थी।
पर मेरी जैसी भी सेहत है, उसके साथ
कुछ सार्थक करना चाहती हूँ।
जब क्रांति शुरू हुई, तो मुझे पता था कि क्या हो रहा है।
सत्ता के खिलाफ़ ज़पाटा के किसान विद्रोह के दौरान
मैं सिर्फ़ चार साल की थी।
किसान वह रोटी हासिल करने जंग में उतरे जिससे अमीरों ने उन्हें वंचित कर दिया था।
एमिलियानो ज़पाटा क्रांतिकारी
ज़मीन और आज़ादी!
मेक्सिको में, जब आपके साथ नाइंसाफ़ी हो, तो उसके खिलाफ़ हिंसक होने को
"कोराजे" कहते हैं।
मैं पीड़ितों का दर्द महसूस करती हूँ।
मुझे उनके लिए लड़ने की ज़रूरत महसूस होती है।
इसलिए जैसे ही उन्होंने मुझे हादसे के बाद चलने की इजाज़त दी,
मैं कम्युनिस्ट पार्टी में शामिल हो गई।
मेक्सिकी चित्रकारी के नये मूल्य
कला और क्रांति
भित्तिचित्र मेक्सिकी इंडियन ज़िंदगी का बखान करते हैं
डेविड अल्फ़ारो सिकिरॉस
जोसे क्लेमेंटे ओरोज़्को
डिएगो रिवेरा
क्रांति की भावना
मेरे दृढ़ संकल्प की नींव थी।
डिएगो रिवेरा शिक्षा मंत्रालय में भित्तिचित्र बना रहे थे।
भित्ति कला के माहिर
डिएगो कम्युनिस्ट थे।
उन्होंने अपनी सारी रचनात्मक ताकत सामाजिक क्रांति की सेवा में झोंक दी।
ज़मीन और आज़ादी
रिवेरा एक ऐसे मेक्सिकी हैं जो मेक्सिको को अभिव्यक्त करते हैं
उनकी पसंद बहुत अच्छी है।
वह खूबसूरती बिखेरने वाली हर चीज़ की प्रशंसा करते हैं,
चाहे वह किसी महिला की हो या किसी पहाड़ की।
मैंने तो उन्हें दूर से ही देखा था, पर मैं उन्हें बहुत पसंद करती थी।
एक दिन मैं उनके लिए चार पेंटिंग लाई और ऐसे ही मैंने कहा,
"डिएगो! नीचे आइए!"
मैं पीछे मुड़ा और अपने मचान से करीब 18 साल की एक लड़की को देखा।
डिएगो रिवेरा
उसका बदन खूबसूरत और चेहरा नाज़ुक था।
"देखिए, मैं आपके साथ फ़्लर्ट करने नहीं आई।
"भले ही आप आशिकमिज़ाज हैं, पर मैं आपको अपनी पेंटिंग दिखाने आई हूँ।
"अगर दिलचस्पी हो, तो बताइए।
"अगर दिलचस्पी न हो, तो कोई बात नहीं।
"तब अपने माता-पिता की मदद करने के लिए कोई और चीज़ करूँगी।"
मैं प्रभावित हुआ।
उसके कैनवस में एक असामान्य अभिव्यक्ति की ऊर्जा दिखी।
मैंने तुरंत जवाब दिया, "मेरी राय में, तुम्हें चित्रकारी जारी रखनी चाहिए।"
उन्होंने मुझसे कहा, "तुममें प्रतिभा है।"
तभी डिएगो के साथ मेरा प्रेम संबंध शुरू हुआ।
डिएगो एक बड़े बच्चे जैसे हैं।
उनकी उभरी हुई आँखें कभी स्थिर नहीं रहतीं,
मानो किसी चित्रकार के लिए बनाई गई हों।
उसके माँसल होंठों पर हमेशा एक व्यंग्यात्मक
और कोमल मुस्कान दिखती है।
उसकी बातें सुनकर उसे मज़ा आता था।
एडलीन ज़ेंडेजास सहपाठी
वह उसे चिढ़ाती थी और उसके मुँह से गंदे शब्द निकल जाते।
मैंने देखा डिएगो संग नई लड़की थी।
वह काफ़ी जवान थी।
बर्ट्रम वोल्फ़ डिएगो के दोस्त
उसने उसे भित्तिचित्र में तुरंत शामिल कर लिया।
कहा, "तुम्हारा चेहरा कुत्ते जैसा है।"
उसने जवाब दिया, "और तुम्हारा चेहरा मेंढक जैसा है।"
टोड जैसे चेहरे वाले।
उसके लिए उसका पसंदीदा नाम बन गया।
विशेषण अलग-अलग होते...
तोंदू।
और कभी-कभी ज़्यादा कोमल...
प्यारे डिएगो।
फिर वह अपने काम के बारे में उससे राय लेने लगा।
कई बार उसका फ़ैसला काफ़ी उल्टा होता था।
वह बड़बड़ाता, पर अगले दिन, वह एतराज़ वाली बारीकियाँ बदल देता।
मैं लड़कों की तरह कपड़े पहनती थी।
जब डिएगो से मिलना शुरू किया, तब मैंने पारंपरिक तेहुआना पोशाकें पहनीं।
आपको रंग पकड़ने वाला ऑक्सोक्रोम कहा जाएगा।
मैं रंग बिखेरने वाली क्रोमोफ़ोर हूँ।
डिएगो
डिएगो रिवेरा ने शादी कर ली
सभी ने कहा कि ऐसा लगता है
जैसे एक हाथी ने कबूतर से शादी कर ली हो।
मैं चाहती हूँ कि मेरे बेटा हो
क्योंकि मर्द अपना बचाव बेहतर करते हैं।
मैं चाहती हूँ कि वह डिएगो जैसा दिखे।
अगर लड़की पैदा हुई तो मैं चाहूँगी कि वह मेरे जैसी हो,
पर और खूबसूरत हो।
जब डिएगो चित्रकारी करते तो मैं रोज़ उनके साथ रहती थी।
मुझे फूलों से ढकी टोकरी में भोजन लेकर आते देखकर उन्हें खुशी होती थी।
मैं सरकारी कमीशन पर हफ़्ते के सातों दिन
और दिन में 18 घंटे काम करता था।
जब एक आर्ट डीलर ने न्यूयॉर्क के म्यूज़ियम ऑफ़ मॉडर्न आर्ट में
मुझे वन-मैन शो का प्रस्ताव दिया,
तो मैं बेहद उत्साहित हो गया।
हर कलाकार के लिए यह पेशेवर कामयाबी का सबसे ऊँचा पड़ाव होता है।
यह है
वह ताकत,
वह शक्ति,
वह वैभव,
हमारी ज़मीन की जवानी।
डिएगो रिवेरा ज़ोरदार अंदाज़ में न्यू यॉर्क आए
मशहूर मेक्सिकी चित्रकार, डिएगो रिवेरा आ गए हैं।
खूबसूरत पंछी जैसी महिला मिसेज़ रिवेरा अपने पति के पीछे से मुस्कुरा रही थीं।
न्यू यॉर्क इतना बड़ा है,
यकीन ही नहीं होता कि इसे लोगों ने बनाया था।
हमारा होटल सेंट्रल पार्क के ठीक सामने है,
जो पाँचवें एवेन्यू से बस एक ब्लॉक दूर है।
न्यू यॉर्क के पड़ोसी इलाके हमारे पड़ोस से कहीं ज़्यादा दिलचस्प हैं।
हम हार्लेम गए।
यह बहुत खूबसूरत है।
यहाँ दुनिया के हर हिस्से से लोग आकर बसे हैं।
चाइनाटाउन का जश्न मेक्सिको जैसा महसूस होता है,
जो आतिशबाज़ियों और रंगों से भरपूर होता है।
ई.48 - पार्क एवेन्यू एक तरफ़ा रास्ता
मेरा और फ्रीडा का शानदार स्वागत हुआ
और हमें पार्टियों, डिनर और स्वागत समारोहों में खाना खिलाया गया।
डिएगो यहाँ एक बहुत बड़ी हस्ती हैं।
ऊँचे वर्ग के लोग सबसे बेवकूफ़ी भरी ज़िंदगी जीते हैं।
वे सब बकवास करते हैं
और करोड़पति होने के बारे में डींगें हाँकते हैं।
इस सबसे बढ़कर, आपके पास ढेर सारी पोशाकें होनी चाहिए।
अगर आप खस्ता हाल पहुँच जाएँ, तो वे आपको कच्चा चबा जाएँगे।
पर मेक्सिको का अब एक नया अंदाज़ है
और मेरी सारी पोशाकें उनका ध्यान खींचती हैं।
वे हैरान रह जाते हैं,
क्योंकि ये सब ऐसे बेवकूफ़ हैं जो बेकार सी बातों पर रोमांचित हो जाते हैं।
डिएगो हमारे होटल से सिर्फ़ दो ब्लॉक दूर चित्रकारी कर रहे हैं।
मैं भी हर समय चित्रकारी करती रहती हूँ।
मैं डिएगो से ज़बरदस्त प्रभावित चीज़ों की चित्रकारी करती हूँ।
मैंने उनकी शैली को अपना लिया है।
मैं इसे अच्छा बनाने की पूरी कोशिश करती हूँ।
वह चटक मेक्सिकी रंगों के साथ छोटी-मोटी तस्वीरें बनाती।
पर मुझसे अपने काम को देखने को नहीं कहा।
ल्युसिल ब्लैंच सहेली
अपनी चित्रकारी को लेकर थोड़ी शर्मीली थी।
वह खुद को कलाकार नहीं कहती थी।
वह वहाँ इसलिए थी क्योंकि डिएगो रिवेरा चमक रहे थे।
माहिर भित्ति चित्रकार की बीवी खुशी से कला में डूबी हुई
यहाँ सर्दी में बुरा हाल होता है।
सब कुछ अचानक सफ़ेद हो जाता है।
पर लोग बाहर जाना बंद नहीं करते।
मैं यह जगह छोड़कर नहीं जाती।
मैं अपनी टेढ़ी रीढ़ के साथ ज़्यादा चल नहीं पाती थी।
मैं हमेशा दर्द,
कमज़ोरी और थकान महसूस करती हूँ।
मैं दिन अकेले गुज़ारती हूँ
क्योंकि डिएगो को लगातार चित्रकारी
या अपने "काम" से कभी फ़ुरसत ही नहीं मिलती।
डिएगो,
मैं अकेली हूँ।
मैं कभी वफ़ादार पति नहीं रहा।
मैंने अपनी चाहतें पूरी कीं और चक्कर चलाए।
मैं अक्सर महिलाओं से दूर रह ही नहीं पाता था।
मैं बस इतना चाहता था कि जो मेरा मन मोह ले,
फ्रीडा को मेरी बेवफ़ाई पर एतराज़ नहीं था।
जब मैं अपने लिए नाकाबिल या फ्रीडा से कमतर महिलाएँ चुनता
तो वह हैरान होती थी।
एक बार एक लड़की उसका ध्यान खींचने की कोशिश कर रही थी।
ल्युसिल ब्लैंच सहेली
फ्रीडा ने मज़ेदार मेक्सिकी गानों का अभिनय शुरू कर दिया।
वह अजीबोगरीब बर्ताव करने लगी थी।
वह हास्य और मज़ाक में बेहद माहिर थी।
इसके बाद डिएगो ने उस लड़की पर ध्यान नहीं दिया क्योंकि वह उबाऊ थी।
फ्रीडा उसकी दिलचस्पी खत्म करना जानती थी।
इस सबसे मैं नाराज़ होती थी, और अगर सच हूँ, तो जलन होती थी।
मैं अपने दिमाग से क्यों नहीं निकाल पाती कि इन सभी महिलाओं,
अंग्रेज़ी शिक्षकों, मॉडलों
और "चित्रकारी की कला" से मोहित शिष्याओं से चक्कर
बस ध्यान भटकाने वाले हैं?
भले ही हम एक-दूसरे को कोसते हों और मैं चाहती हूँ कि तुम भाड़ में जाओ,
इससे मुझे पता चला कि मैं तुम्हें अपनी जान से बढ़कर
प्यार करती हूँ।
और भले ही तुम मुझसे उसी तरह प्यार नहीं करते,
तुम मुझसे थोड़ा तो प्यार करते होगे, है न?
म्यूज़ियम ऑफ़ मॉडर्न आर्ट में रिवेरा
म्यूज़ियम ऑफ़ मॉडर्न आर्ट
डिएगो की प्रदर्शनी कामयाब रही।
रोज़ दो से तीन हजार लोग जाते हैं।
डिएगो को कई नए काम की पेशकश की गई।
और अब, हम डेट्रॉइट जा रहे हैं।
मैं बस मेक्सिको जाना चाहती हूँ।
पर डिएगो का सपना है कि वह इस्पात उद्योग की चित्रकारी करे।
डेट्रॉइट आर्ट कमीशन ने, जिसके अध्यक्ष एडसेल फ़ोर्ड थे,
डेट्रॉइट इंस्टीट्यूट ऑफ़ आर्ट्स में मुझे भित्तिचित्र बनाने को बुलाया।
दीवारों पर चित्रकारी के लिए
मुझे इससे बड़ी रकम की पेशकश नहीं की गई थी।
उसे फ़ैक्टरियों
और मशीनों से प्यार है।
वह एक नया खिलौना पाए बच्चे की तरह है।
बदकिस्मती से, डिएगो को इन अमीर बेवकूफ़ों के लिए काम करना होगा।
वह मुझसे कहता है कि वहाँ लगभग तीन या चार महीने का काम होगा
और फिर हम मेक्सिको लौट सकते हैं।
मेरे गर्भ का दूसरा महीना चल रहा है।
समझ में नहीं आता कि क्या करूँ।
पहली बात, मुझे नहीं लगता कि डिएगो की बच्चे में दिलचस्पी है।
डिएगो के लिए चित्रकारी ही सब कुछ है।
यह उसके लिए दुनिया में किसी भी चीज़ से ज़्यादा अहम है।
दूसरी बात, मुझमें ताकत नहीं है।
बस हादसे ने मेरी रीढ़ तोड़ दी थी।
मुझे नहीं लगता कि बच्चा स्वस्थ पैदा होगा।
मेरे पास अभी भी समय है कि अपनी सेहत के लिए सही फ़ैसला लूँ।
इसलिए मुझे लगता है कि मुझे गर्भपात करा लेना चाहिए।
डॉक्टर ने मुझसे कहा कि गर्भपात करने के बजाय
बच्चे को पैदा करना बेहतर होगा।
और मेरे शरीर की बुरी स्थिति के बावजूद,
मैं सर्जरी से बच्चा पैदा कर सकती थी।
पता नहीं डॉक्टर को ऐसा क्यों लगता है कि बच्चा पैदा करना मेरे लिए बेहतर होगा।
चूँकि यहाँ गर्भपात कराना गैरकानूनी है,
शायद इसलिए वह डर गया होगा।
लगभग दो महीने बीत गए।
अब मुझे लगता है कि मैं गर्भावस्था को झेल सकती हूँ,
मैं बच्चा पैदा करने को लेकर उत्साहित हूँ।
जब मैं चार जुलाई को वहाँ पहुँची, फ्रीडा बोली...
लुसिएन ब्लोच सहेली
..."मैं गर्भवती हूँ।"
वह बहुत खुश थी।
सुबह के करीब 3:00 बज रहे थे,
डिएगो अस्त-व्यस्त हालत में अंदर आते हैं।
उन्होंने कहा, ''जल्दी आओ। फ्रीडा के खून बह रहा है।"
मैं उसके कमरे की तरफ़ दौड़ी, वह वहाँ लेटी हुई थी।
मैंने इतना ज़्यादा खून का बहाव कभी नहीं देखा था।
वह बहुत दुबली-पतली रही थी। जैसे कोई 12 साल की बच्ची हो।
उसके कपड़े आँसुओं और बहते खून से भीग गए थे।
मैंने निराशा की सबसे बुरी चीखें सुनीं।
जुलाई 1932 एफ़के.
हेनरी फ़ोर्ड अस्पताल, डेट्रॉइट।
पलक झपकते ही मेरा गर्भपात हो गया।
भ्रूण नहीं बना था।
वह टूटकर बाहर आ गया।
किसे पता मेरे शरीर के साथ क्या हो रहा है?
मैं छोटे डिएगो को पाने को लेकर
इतनी उत्साहित हो गई थी कि मैं बहुत रोई।
वे मुझे फ़ोर्ड अस्पताल ले गए।
डॉक्टर ने मुझे नहीं बताया कि क्या हुआ था।
मुझे नहीं पता मेरा गर्भपात क्यों हुआ।
उसने डॉक्टर से विनती की कि उसे मेडिकल रिपोर्ट मिले।
वह जानना चाहती थी कि वह भ्रूण कैसा दिखता था।
लुसिएन ब्लोच सहेली
उसे असली भ्रूण भी देखना था पर डॉक्टर ने इजाज़त नहीं दी।
"तुम्हें नहीं दे सकता।"
और फिर डिएगो ने डॉक्टर से बहुत गंभीरता से बात की और कहा...
"आपका सामना किसी आम इंसान से नहीं है।"
डिएगो रिवेरा
"वह इसके साथ कुछ करेगी। वह कला में इसका कुछ करेगी।"
दोबारा शुरुआत करने का मुझ पर जुनून सवार था।
चीजों की तस्वीरें वैसे ही बनाईं जैसे मैंने उन्हें देखा,
किसी और की नज़रों से नहीं बल्कि खुद की
आँखों से देखकर।
मेरी भावनाएँ, मेरे मूड
और ज़िंदगी को लेकर गहरी प्रतिक्रियाएँ।
मुझे बस इतना पता है
कि अपनी ज़रूरत के कारण चित्रकारी करती हूँ।
काश इस जगह को छोड़ पाती।
मैं तब तक दौड़ना चाहती हूँ जब तक मेक्सिको न पहुँच जाऊँ।
फ्रीडा को मेक्सिको पसंद है...
डिएगो रिवेरा
...पर मुझे अमेरिका पसंद है।
मैं यहाँ ज़्यादा खुश हूँ।
रॉकफ़ेलर सेंटर, शहर के भीतर एक शहर।
बारह एकड़ तक फैली गगनचुंबी ताकतवर सफ़ेद इमारतें।
डिएगो रिवेरा
नेल्सन रॉकफ़ेलर अपनी नई आरसीए इमारत को खूबसूरत बनाने के लिए
बेहतरीन कलाकारों को रखना चाहते थे।
रिवेरा न्यू रॉकफ़ेलर सेंटर के लिए भित्तिचित्र बनाएँगे
फ़ोर्ड
मैं मशहूर संयुक्त राज्य अमेरिका से पूरी तरह निराश हूँ।
यहाँ सब कुछ दिखावे के बारे में है, पर गहराई में, इसमें कई कमियाँ दबी हैं।
मैंने हज़ारों लोगों को बेहद भयावह हालात में देखा है,
जिनके पास न खाने को कुछ है और न ही सोने को बसेरा।
बेरोज़गारी
अवसाद
रॉकफ़ेलर मेरे साम्यवादी विचारों से पूरी तरह से परिचित थे।
डिएगो रिवेरा
डिएगो रिवेरा के साथ उनकी बीवी और उनके सहायक
मैं लेनिन के साथ चलते और गाते कामगारों का
एक क्रांतिकारी भित्तिचित्र
बना रहा था।
मैं इस बात से वाकिफ़ था कि जनमत के खिलाफ़ जा रहा हूँ।
रेडियो सिटी की निजी पुलिस ने मुझे काम बंद करने का आदेश दिया।
मेरे भित्तिचित्र के टुकड़े-टुकड़े कर दिए गए थे।
अहंकारी विदेशी।
साले, कमीने।
रॉकफ़ेलर के साथ हुए संघर्ष के कारण
संयुक्त राज्य अमेरिका में चित्रकारी का मेरा ठेका रद्द कर दिया गया।
मेक्सिको सिटी 1933
डिएगो उजड़े हुए मेक्सिको में वापस आने के लिए मुझे दोष देता है,
पर यह मेरी गलती नहीं है कि हमें लौटना पड़ा।
उसे काम करने की कोई इच्छा नहीं है और बहुत जल्दी नाराज़ हो जाता है।
मुझे यह जानकर दुख होता है कि वह सोचता है कि उसकी इस हालत की ज़िम्मेदार मैं हूँ।
शायद वह केवल मेक्सिको में ही टिक पाएँगे।
तो यह रहे ट्रॉट्स्की, अपनी बीवी संग टैम्पीको में उतरते हुए।
कभी लेनिन के साथी और लाल सेना में कमांडर रहे ट्रॉट्स्की को शरण मिलती है।
रूथ ओस्लो
ट्रॉट्स्की के लिए दुनिया के हर देश ने अपने दरवाज़े बंद कर लिए थे...
डिएगो रिवेरा
...तो ऐसे में मैंने मेक्सिको में उनके सुरक्षित दाखिले में मदद की।
जब ट्रॉट्स्की आए तो मैं बीमार था,
इसलिए गोदी पर उनके और उनकी बीवी के स्वागत के लिए मैंने फ्रीडा को भेजा।
ट्रॉट्स्की से संबंधों में...
जीन हाइजेनोर्ट सचिव, ट्रॉट्स्की
...फ्रीडा ने व्यवहार की आज़ादी तुरंत अपना ली।
वह बहुत चौकस थी।
ट्रॉट्स्की को फ्रीडा में दिलचस्पी हो गई और उन्होंने उसे खत लिखने शुरू कर दिए।
वह खत को एक किताब में रख देते
और अक्सर दूसरों की मौजूदगी में वह किताब उसे दे देते थे।
डिएगो को इस बात का अंदाज़ा भी नहीं था कि क्या हो रहा है।
"लियोन ट्रॉट्स्की, मैं यह पेंटिंग
"प्यार के साथ तुम्हें समर्पित करती हूँ।"
छह महीने के बाद, वह उस आदमी से ऊब गई।
एला वोल्फ़ सहेली
मैं इस बूढ़े आदमी से बहुत ऊब गई हूँ।
ट्रॉट्स्की ने फ्रीडा को नौ पन्नों का एक खत लिखा था,
जिसमें उसने उससे रिश्ते न तोड़ने की मिन्नत की
और लिखा कि उसके बिना ज़िंदगी बहुत दुखद और एक तरह से खालीपन वाली होगी।
यह एक गुहार थी।
एक ऐसी गुहार जैसी कोई 17 साल की उम्र का नौजवान
अपनी प्रेमिका से करता है।
जीन हाइजेनोर्ट ट्रॉट्स्की के सचिव और फ्रीडा के प्रेमी
फ्रीडा मेरी ज़िंदगी की महान महिला थी।
इसमें कोई शक नहीं है कि उसकी यौन ज़रूरतें बहुत तीव्र थीं।
एक बार उसने मुझसे कहा था ज़िंदगी के प्रति उसका नज़रिया था...
प्यार करो, नहाओ,
फिर से प्यार करो।
जो बहुत संवेदनशील हो,
मुझे उस इंसान से प्यार हो जाता है।
और सबसे बढ़कर, वह मुझे यौन रूप से आकर्षक लगे।
जब तक मज़ा आता है, चक्कर तभी तक चलता है।
भले ही किसी से प्यार न हो, पर सेक्स करना अच्छा होता है।
सेक्स के दौरान, मेरे स्तनों की खास भूमिका होती है।
जब उन्हें कोई छूता है, तो उत्तेजित हो जाती हूँ।
"छलिया, मैं तुम्हारे साथ ज़्यादा घंटे बिताना चाहूँगी।"
इग्नेशियो पेंटर
"ऐसे घंटे जो वाकई हमारे अपने हैं।"
"तुम्हें बहुत पसंद करती हूँ, जॉर्जिया।"
जॉर्जिया पेंटर
"जैकलीन, मैं तुम्हें नहीं भूली।"
जैकलीन लांबा पेंटर
रातें लंबी और तड़पाने वाली होती हैं।
"बार्टोली..."
जोसेप बार्टोली पेंटर
"...कल रात मुझे ऐसा महसूस हुआ जैसे पंखों ने मेरे पूरे शरीर को सहलाया,
"मानो तुम्हारी उंगलियाँ होंठ हों जो मेरी त्वचा को चूम रहे थे।"
"प्यारे निक, तुमसे प्यार करती हूँ।"
निकोलस फ़ोटोग्राफ़र
"मेरा यकीन करो, मैंने कभी किसी से इतना प्यार नहीं किया।
"यह पेंटिंग तुम्हारे लिए बनाई गई है।
"याद रखना कि मैं इस ग्रह पर मौजूद हूँ।
"प्यार पूरी ज़िंदगी की नींव है।"
तुमसे प्यार है। फ्रीडा।
महिलाओं के साथ फ्रीडा के संबंध हैं, यह डिएगो को पता था।
लुसिएन ब्लोच सहेली
एक दिन उसने हँसते हुए मुझसे कहा...
"तुम्हें पता है न कि फ्रीडा एक समलैंगिक है?"
महिलाएँ ज़्यादा संवेदनशील होती हैं।
इसलिए, दो महिलाओं के साथ होने से सबसे गज़ब का यौन अनुभव होता होगा।
इसामु नोगुची प्रेमी
चूँकि डिएगो महिलाओं के पीछे भागता था,
अगर फ्रीडा मर्दों से मिली, तो वह दोषी नहीं है।
हालाँकि, यह डिएगो को मंज़ूर नहीं था।
मैं उससे प्यार करता था और उसके साथ यहाँ-वहाँ मिलता रहता था।
डिएगो बंदूक लेकर आया।
वह हमेशा बंदूक रखता था।
उसने मुझे अपनी बंदूक दिखाई और कहा,
"अगली बार तुम साथ दिखे, तो गोली मार दूँगा।"
डिएगो को बहुत जलन होने लगी थी।
मैं किसी महिला से जितना प्यार करता था, उतना ज़्यादा उसे चोट पहुँचाना चाहता था।
डिएगो रिवेरा
फ्रीडा इस घिनौने लक्षण की अहम शिकार थी।
मुझे फ्रीडा की सबसे अच्छी सहेली यानी
उसकी बहन क्रिस्टीना से लगाव हो गया।
हम चार बहनें थीं,
पर क्रिस्टीना मुझे सबसे ज़्यादा पसंद थी
और मैं उसकी भरपूर मदद करने की कोशिश करती थी।
क्रिस्टीना वाकई बहुत खूबसूरत है।
बचपन में मुझे उससे बहुत जलन होती थी और हमारी खूब लड़ाई होती थी।
पर वह मेरी सब कुछ थी।
मुझे पता है कि इस समय
डिएगो मुझसे ज़्यादा मेरी बहन में दिलचस्पी रखता है।
यह सब बहुत बकवास है।
मैं उसे माफ़ नहीं कर सकती।
बस।
प्यार,
नफ़रत,
पागलपन।
मैं गुस्से में रोते हुए अपने दिन बिता रही थी।
अब मुझे पता चला कि मैं भी उन लड़कियों की तरह ही हूँ,
जो मर्द के छोड़ने से निराश हो जाती हैं।
मैं किसी लायक नहीं हूँ।
मुझे कुछ भी करना नहीं आता।
मुझे अपनी स्थिति इतनी बेवकूफ़ी भरी लगती है
कि आप सोच नहीं कर सकते कि मुझे खुद से कितनी नफ़रत है!
जब फ्रीडा को पता चल गया, तो उसने मुझे छोड़ दिया।
डिएगो रिवेरा
तब तक बहुत देर हो चुकी है।
पर मैं यह नहीं कह सकता था कि अगर एक और मौका दिया जाए,
तो मैं अलग तरह से बर्ताव करता।
हर मर्द अपने दौर से बना होता है
और मैं जो हूँ सो हूँ।
मैंने न्यू यॉर्क जाने के बारे में सोचा, पर मेरे पास पैसे नहीं थे।
अब मैं कहीं और रहती हूँ।
डिएगो अचानक मिलने आता है, पर अब हम
एक-दूसरे से कुछ भी नहीं कहते।
वह मुझे कभी नहीं बताता कि वह क्या करता है
और न ही उसे इस बात में कोई दिलचस्पी है कि मैं क्या करती और क्या सोचती हूँ।
मैं उससे इतना प्यार करता था कि उसे दुख नहीं दे सकता था।
और भविष्य के दिल के दर्द से बचने के लिए
मैंने उसे फ़ोन किया और तलाक पर विचार के लिए गुज़ारिश की।
आज मैंने आखिरी दस्तावेज़ों पर दस्तखत किए
और मुझे बुरा लगता है क्योंकि मैं उससे सच्चा प्यार करती हूँ।
पर मुझे यकीन है कि आखिरकार यह उसके लिए समाधान ही होगा।
मैं अब वह बोझ नहीं रहूँगी,
जो उसकी पूरी आज़ादी की चाहत में आड़े आती है।
कुछ महीनों के बाद मैंने अपनी बहन को माफ़ कर दिया
और मैंने भरपूर कोशिश की कि जो हुआ उसे भूल जाऊँ और अपनी ज़िंदगी जिऊँ।
मैं अकेली रहना सीख रही हूँ
जिसका पहले से ही एक फ़ायदा है और एक छोटी सी जीत भी।
मैंने अपने बेहतरीन साल एक आदमी के मुताबिक
जीने में बर्बाद कर दिए और मैं कुछ खास कर नहीं पाई।
मुझे चित्रकारी करनी है ताकि अपनी पेंटिंग बेच सकूँ।
इस तरह मैं आज़ाद हो जाऊँगी।
मैं अब डिएगो से एक पाई भी नहीं लेती।
मैं ज़िंदगी भर कभी किसी भी मर्द से पैसे नहीं लूँगी।
मैं खुद की चित्रकारी करती हूँ
क्योंकि मैं वही हूँ जो अच्छे से कर लेती हूँ।
मेरी खुद की तस्वीरें मेरे जज़्बात की सटीक अभिव्यक्ति होती हैं।
लोगों ने मुझसे कहा कि मुझे ऐसी दुख भरी तस्वीरें नहीं बनानी चाहिए,
पर मेरा जो मन करेगा वही तस्वीर बनाऊँगी।
भले ही वह पेंटिंग न बिके।
आखिरकार ज़िंदगी में पहली बार
मैंने अपनी एक पेंटिंग बेची।
अब मुझे बंदरों के साथ अपनी तस्वीर बनाने को कहा गया है।
ऐसा लगता है कि सबको बंदर पसंद हैं।
पता नहीं क्यों।
बेहद अतियथार्थवादी कवि आंद्रे ब्रेटन मेक्सिको आए।
मेरे मेक्सिको पहुँचने पर बेहतरीन कुलीनता...
ब्रेटन अतियथार्थवादी
...और बाज़ारों में कड़ी धूप में मौजूद इंडियन लोगों की
भयानक गरीबी को लेकर मैंने आँखें मूँद रखी थीं।
अभी तक मेरी नज़र फ्रीडा काहलो पर नहीं पड़ी थी,
जो एक परी कथा की राजकुमारी जैसी थी, जिसकी उंगलियों में जादू था।
मेरी हैरानी की कोई सीमा नहीं थी जब मुझे पता चला
कि उसका काम निखरकर सच्चे अतियथार्थवादी के रूप में सामने आया,
वह भी इस सच के बावजूद कि उसे
यह पता भी नहीं था मुझे और मेरे दोस्तों की
गतिविधियों को प्रेरित करने वाले विचार क्या थे।
मुझे तब तक पता ही नहीं था कि मैं अतियथार्थवादी हूँ
जब तक आंद्रे ब्रेटन ने मेक्सिको आकर मेरे अतियथार्थवादी होने की जानकारी नहीं दी।
मैं यह मानती हूँ कि मुझे नहीं पता था
कि इस प्रकार का आंदोलन चित्रकारी में मौजूद था।
रेने मैग्रेट बेल्जियन अतियथार्थवादी चित्रकार
साल्वाडोर डाली अतियथार्थवादी
अतियथार्थवाद सपनों की बेशुमार ताकत है।
रेने मैग्रेट बेल्जियन अतियथार्थवादी
हमें एक ऐसी युवा महिला के प्रवेश पर मौजूद होने का सौभाग्य मिला,
जिसमें लुभाने के वे सभी गुण थे,
जो प्रतिभाशाली मर्दों के समाज के लिए होने चाहिए।
फ्रीडा काहलो की कला बम के चारों ओर एक फीते जैसी है।
मुझे सरप्राइज़ और अप्रत्याशित पसंद हैं।
पर मैंने कभी अपने सपनों की तस्वीर नहीं बनाई,
मैंने अपनी वास्तविकता की तस्वीर बनाई।
ब्रेटन मेरे काम से इतना खुश था
कि उसने मुझसे पेरिस और न्यू यॉर्क में प्रदर्शनी के लिए गुज़ारिश की।
न्यू यॉर्क सिटी 1938
केवल अतियथार्थवादी पेंटिंग की प्रदर्शनी लगाने वाली न्यू यॉर्क की एक गैलरी ने
मुझे एकल प्रदर्शनी के लिए बुलाया।
मैंने पहले कभी कोई प्रदर्शनी नहीं लगाई थी।
फ्रीडा काहलो एक से पन्द्रह नवंबर तक
जूलियन लेवी गैलरी न्यू यॉर्क
फीतों से सजा बम
फ्रीडा काहलो की
पेंटिंग की पहली प्रदर्शनी मैनहैटन में हलचल का कारण थी।
प्यारी फ्रीडा की तस्वीरों में एक भावुक बच्चे की ज़बरदस्त चंचल कल्पना थी।
सब कुछ लाजवाब ढंग से आयोजित था।
मैंने 25 पेंटिंग प्रदर्शित कीं और 12 बिक गईं।
वहाँ से मैं आंद्रे ब्रेटन की
आयोजित एक प्रदर्शनी के लिए पेरिस गई।
जब से मैं पहुँची थी, यह शो बहुत ही खराब रहा है।
मेरी प्रदर्शनी की तैयारी भी नहीं थी।
मेरी पेंटिंग कस्टम्स में अब भी मेरा इंतज़ार कर रही थीं।
कमीना ब्रेटन उन्हें लेने भी नहीं गया था।
अब ब्रेटन मेरी पेंटिंग को उन आम सामानों के साथ
प्रदर्शित करना चाहता है, जो उसने मेक्सिकी बाज़ारों से खरीदी थीं।
आम बकवास चीज़ें।
सब बेकार है।
आखिरकार प्रदर्शनी पियरे कोल गैलरी में शुरू हुई
लोगों ने कहा कि यहाँ की बेहतरीन प्रदर्शनियों में से है।
उद्घाटन के समय बहुत सारे लोग मौजूद थे।
जोन मिरो ने बहुत बधाई दी
और कैंडिंस्की ने बहुत तारीफ़ की।
पिकासो और अतियथार्थवाद की दूसरी बड़ी हस्तियों की बधाइयाँ आईं।
पर अमीर कमीने कुछ खरीदना ही नहीं चाहते।
मुझे मशहूर कलाकारों के समूह में शामिल होने का सौभाग्य नहीं मिला।
मर्द राजा हैं।
वे दुनिया पर राज करते हैं।
कैफ़े डे मेड्रिड
इन लोगों को देखकर मेरा उल्टी करने का मन करता है।
वे कैफ़े में घंटों बैठकर अपने पिछवाड़े सेंकते हुए
"संस्कृति," "कला" और "क्रांति" की अंतहीन बात करते हैं।
वे उन सिद्धांतों को लेकर हवा में जहर घोलते हैं, जो कभी सच नहीं होते।
मुझे अतियथार्थवाद से नफ़रत है।
यह भौतिकता और औसत दर्जे की कला की एक पतनशील अभिव्यक्ति है।
मैं इस पूरे मामले से इतना ऊब चुकी हूँ
कि मैंने यह सब कुछ छोड़ने का फ़ैसला किया।
ब्रेटन से संबंधित हर चीज़ और यह घटिया जगह भाड़ में जाए।
इन्हें यह बकवास मुबारक। मैं अपने घर जा रही हूँ।
मुझे बहुत बुरा लग रहा है।
रीढ़ की हड्डी में हमेशा दर्द रहने के साथ हर दिन मेरी हालत बदतर हो रही है।
हादसे के कारण मेरी हालत खराब हो गई है।
मेरे पैर में हमेशा दर्द रहता है।
नसें मेरे पैर के सिरे तक नहीं पहुँचती थीं
और यह हमेशा घायल हालत में रहेगा।
यह निराशाजनक है।
हड्डी के सारे डॉक्टर चाहते हैं कि मैं ऑपरेशन करा लूँ।
मुझे डर लगता है।
अंत में, वे हड्डियाँ तोड़ने के लिए आगे बढ़े।
उन्होंने मेरी पेल्विक के एक हिस्से को लेकर उसे मेरी रीढ़ से जोड़ दिया।
उम्मीद कायम रखो, मज़बूत बनो।
हड्डी के बढ़ने और फिर से व्यवस्थित होने में थोड़ा वक्त लगेगा।
मुझे लंबे वक्त तक इस अस्पताल में रहना होगा।
अपने भविष्य की कल्पना करना भी मुश्किल है।
खासकर तब तक जब तक मैं सेहतमंद होकर इसके बारे में सोच न सकूँ।
उम्मीद कायम रखो, मज़बूत बनो।
"फ्रीडा, मुझे समझ में नहीं आता कि तुम्हें क्या लिखूँ..."
डिएगो रिवेरा
"...पर अगर मैंने पक्के तौर पर नहीं कहा है कि मैं तुम्हें कितना प्यार करता हूँ,
"तो अब कहता हूँ।
"यार, मैं तुम्हारी बीमारी से बहुत चिंतित हूँ।"
उसने मुझसे कहा कि मैं ऐसी औरत हूँ जिसे वह
बाकी सबसे बढ़कर प्यार करता है
और वह चाहता है कि मैं उससे दोबारा शादी करूँ।
मैं उससे प्यार करता था और मैंने उससे मुझसे दोबारा शादी करने की गुज़ारिश की,
पर कामयाबी नहीं मिली।
आखिरकार जब वह मानी भी, तो उसने कई शर्तें रख दीं।
कि वह अपने काम की कमाई से अपना खर्चा खुद उठाएगी।
कि मैं हमारे घर के खर्च के लिए आधे पैसे दूँगा।
और हम एक-दूसरे के साथ सेक्स नहीं करेंगे।
इस अंतिम शर्त को समझाते हुए उसने कहा...
"जब मैं दूसरी औरतों के साथ तुम्हारी कल्पना करती हूँ,
"तो मैं तुमसे सेक्स नहीं कर सकती।
"जैसे ही तुम मुझे लुभाना शुरू करते हो,
"मैं एक मनोवैज्ञानिक बाधा का सामना करती हूँ।"
मुझे बहुत खुशी है कि वह वापस आ गई और मैंने उसकी सारी शर्तें मंजूर कर लीं।
फ्रीडा और मैंने दूसरी बार शादी कर ली।
शादी अच्छी रही।
अब आपसी समझ ज़्यादा है।
अब कोई जलन और उग्र बहस नहीं होती।
घर को बनाए रखने के लिए हर जीवनसाथी अपना फ़र्ज़ निभाता है।
हम हमेशा के लिए साथ रहेंगे
और एक-दूसरे से बहुत प्यार करेंगे।
"मेरे प्यारे बच्चे,
"मैं प्यार से तुम्हारे लिए घर बनाऊँगी।"
मैं अब एक कला स्कूल में पढ़ा रही हूँ।
दोपहर में, मैं पेंटिंग की खूबसूरती निखारने में लगी रहती हूँ।
जैसे ही एक पूरा कर लेती हूँ, मुझे उसको बेचना होता है
ताकि महीने के खर्च के लिए काफ़ी पैसे मिल सकें।
अगर मेरी सेहत ख़राब न रहती,
तो यह भी कह सकते थे कि मैं खुश हूँ।
सन् 1950 तक मेरे हालात काफ़ी अच्छे रहे।
पर अब मेरी तबियत बहुत खराब है।
फ्रीडा एक पेशेवर मरीज़ बन गई थी।
एलेहांद्रो एरियास दोस्त
उसके कई ऑपरेशन हुए,
डॉक्टर लगातार आते-जाते रहते, और ऑर्थोपेडिक ब्रेसेस लगे थे।
वे उसकी रीढ़ की हड्डी की मज़बूती के लिए उसे लटकाकर रखते।
यही मेरी हकीकत है।
कोई उपाय नहीं है।
यह सब होते हुए भी, हँसी से बेहतर कुछ भी नहीं है।
खूब हँसने से आपको ताकत मिलती है।
अस्पताल में, फ्रीडा अपने दर्द को हल्के में लेती...
डॉ. गिलर्मो वेलास्को वाई पोलो डॉक्टर
...और हर समय कोसती रहती।
कमबख्त जिंदगी।
अगर वह मुझे किसी सुंदर औरत के साथ देखती, तो कहती...
"उसे मेरे पास भेज दो, मैं एक कश लूँगी।"
मैं हमेशा कोर्सेट में रहती हूँ, पर मैं निराश नहीं हूँ।
मुझमें जीने की ज़बरदस्त चाहत है।
ज़िंदगी ज़िंदाबाद फ्रीडा काहलो।
ज़िंदगी ज़िंदाबाद!
मुझे यकीन है कि वे मेरा दाहिना पैर काट देंगे।
मैं पूरी बात तो नहीं जानती, पर मेरे डॉक्टर चिंतित हैं।
मैं अपंग हूँ।
अब मैं गुमनामी के
इस घर में फँस गई हूँ।
पीली,
बीमारी,
डर।
सभी भूत-प्रेतों का यही रंग होता है।
लाल...
खून।
काला...
कुछ भी काला नहीं है।
सचमुच कुछ भी नहीं है।
मैं मरना चाहती हूँ।
उसके पैर काटने के ऑपरेशन के बाद...
जूडिथ फेरेटो नर्स
...सब कुछ शांत था।
डिएगो ने भी मदद नहीं की और वह बिल्कुल भी चित्रकारी नहीं करना चाहती थी।
डॉक्टर ने मुझसे कहा उसे कुछ भी करने को मजबूर न करूँ
क्योंकि वह अब जीना नहीं चाहती थी।
पर एक सुबह, उसने मेरी ओर देखा और कहा...
"शायद मैं चित्रकारी करूँगी।"
मुझे उसे उसकी व्हीलचेयर से बाँधना पड़ा ताकि वह सीधी बैठ सके।
मैंने अपनी ज़िंदगी में कम चित्रकारी की है।
शोहरत या महत्वाकांक्षा की ज़रा सी भी इच्छा नहीं थी।
खुद को खुशी देने की
इकलौती इच्छा के साथ-साथ
अपने इस कारोबार से घर का खर्च चलाना था।
मैं अपनी ज़िंदगी में कई चीज़ें चाहती थी जिन्हें मैंने खो दिया।
पर चित्रकारी ने मेरी ज़िंदगी को पूरा किया।
लोला ब्रावो दोस्त
मैंने डिएगो से पूछा कि हमने कभी फ्रीडा के लिए
मेक्सिको में किसी प्रदर्शनी का आयोजन क्यों नहीं किया
और मेरी गैलरी में उसकी प्रदर्शनी रखने के बारे में क्या कहता है।
फ्रीडा काहलो की प्रदर्शनी कलाकृति
वह एम्बुलेंस से पहुँची...
डिएगो रिवेरा
...पर एक नायिका की तरह।
फ्रीडा कमरे के बीच में बैठी थी।
वह खुश थी कि इतने सारे लोग गर्मजोशी से उसका सम्मान कर रहे हैं।
उससे एक शब्द भी नहीं बोला गया।
उसे एहसास हो गया होगा कि वह जिंदगी को अलविदा कह रही है।
मैं मौत से नहीं डरती।
फिर भी, मुझे इस कड़वी सच्चाई का सामना करना होगा
कि अगर मुझे कई ज़िंदगियाँ भी मिलें तो भी उन चीज़ों के लिए ये कम पड़ जाएँगी
जिन चीज़ों की तस्वीरें मैं बनाना चाहती हूँ।
खुशी क्या है?
वह रचना जो खोज में होती है।
वह अकेली हिरणी बहुत दुखी और आहत होकर फिरती रही
फिर उसे गर्माहट और घर नसीब हुआ।
जब हिरणी मज़बूत, खुश और सेहतमंद होकर लौटी,
तो उसके सारे ज़ख्म अब भर गए।
मुझे तसल्ली देने के लिए शुक्रिया।
हिरणी के जंगल में आसमान अब साफ़ है।
"मुझे यकीन है कि मेरी मौत के बाद मैं इस दुनिया की
"बड़ी हस्तियों का हिस्सा बन जाऊँगी।" - फ्रीडा काहलो
फ्रीडा काहलो
मेरे दिमाग में डिएगो
संवाद अनुवादक रश्मि शर्मा
रचनात्मक पर्यवेक्षक रवीन्द्र शंकर शुक्ल